**ԱՄՓՈՓԱԹԵՐԹ**

**«ԱՆԿԱՆԽԻԿ ԵՂԱՆԱԿՈՎ ՎՃԱՐՈՒՄՆԵՐԻՑ ԿԵՆՍԱԹՈՇԱԿԱՌՈՒՆԵՐԻՆ ՀԵՏՎՃԱՐ ՏՐԱՄԱԴՐԵԼՈՒ ՊԵՏՈՒԹՅՈՒՆ-ՄԱՍՆԱՎՈՐ ՍՈՑԻԱԼԱԿԱՆ ՓՈԽԳՈՐԾԱԿՑՈՒԹՅԱՆ ՄԻՋՈՑԱՌՈՒՄԸ ՀԱՍՏԱՏԵԼՈՒ ՄԱՍԻՆ » ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. **Արդարադատության նախարարություն** | 10.05.2022թ․ |
| Մ/18187-2022 |
| Ի կատարումն ՀՀ վարչապետի՝ 2022 թվականի մայիսի 10-ի թիվ 02/11./14653-2022 հանձնարարականի՝ կից ներկայացնում ենք «Հայաստանի Հանրապետության կենսաթոշակառուներին անկանխիկ գործարքներից հետվճար տրամադրելու պետություն-մասնավոր գործակցության 2022-2025 թվականների օժանդակության ծրագիրը հաստատելու մասին» Հայաստանի Հանրապետության կառավարության որոշման նախագծիվերաբերյալ Հայաստանի Հանրապետության արդարադատության նախարարության կարծիքը։  1. «Հայաստանի Հանրապետության կենսաթոշակառուներին անկանխիկ գործարքներից հետվճար տրամադրելու պետություն-մասնավոր գործակցության 2022-2025 թվականների օժանդակության ծրագիրը հաստատելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) նախաբանից առաջարկում ենք հանել ՀՀ Սահմանադրության 146-րդ հոդվածի 2-րդ մասին կատարված հղումը:  2. Նախագծի 2-րդ կետի 2-րդ և 3-րդ ենթակետերում «հավելվածի» բառն անհրաժեշտ է փոխարինել «N 1 հավելվածի» բառերով՝ նկատի ունենալով Նախագծի 1-ին կետը:  3. Նախագծի 1-ին կետով նախատեսվում է հաստատել «Հայաստանի Հանրապետության կենսաթոշակառուներին անկանխիկ գործարքներից հետվճար տրամադրելու պետություն-մասնավոր գործակցության 2022-2025 թվականների օժանդակության ծրագիրը» (այսուհետ՝ Ծրագիր)՝ համաձայն N 1 հավելվածի, մինչդեռ՝ Ծրագրից բացակայում է նշումը, որ այն հանդիսանում է Նախագծի N 1 հավելվածը: Նշվածը հաշվի առնելով՝ անհրաժեշտ է Ծրագրի վերևի աջ անկյունում կատարել համապատասխան լրացում:  4. Ծրագրի 1-3-րդ կետերն առաջարկում ենք հանել, և նախատեսել Նախագծի հիմնավորման մեջ:  5. Ծրագրի 4-րդ կետի 3-րդ ենթակետում անհրաժեշտ է հստակեցնել՝ որ Ծառայությանն է կարգավորումը վերաբերում, իսկ «Սոցիալական ապահովության պայմանագիր» բառերը փոխարինել «Սոցիալական ապահովության հաշվի պայմանագիր» բառերով՝ նկատի ունենալով ՀՀ կառավարության 2020 թվականի մարտի 12-ի N 284-Ն որոշման 2-րդ կետով հաստատված հավելվածը: Նույն դիտողությունը վերաբերում է Ծրագրի բոլոր այն կետերին, որտեղ կիրառվում է նշված ձևակերպումը:  6. Ծրագրի 5-րդ և 6-րդ կետերում «կարող է կիրառվել» բառերն անհրաժեշտ է փոխարինել «պետք է կիրառվի» բառերով՝ նկատի ունենալով, որ Ծրագրի կարճ անվանման և տարբերանշանի կիրառման նպատակն է կազմակերպության՝ Ծրագրին մասնակից լինելու հավաստումը:  7. Ծրագրի 10-րդ կետի «պետություն-մասնավոր գործակցության» ձևակերպման առնչությամբ հարկ է նկատի ունենալ «Պետություն-մասնավոր գործընկերության մասին» օրենքի 2-րդ հոդվածի 1-ին մասի 13-րդ կետը, համաձայն որի՝ **ՊՄԳ ծրագիրը**՝ մասնավոր հատվածի մասնակցությամբ հանրային **ենթակառուցվածքի կառուցմանը և (կամ) բարելավմանը և (կամ) շահագործմանը և (կամ) տեխնիկական սպասարկմանը միտված ծրագիր է**, որի ռիսկերը բաշխված են հանրային գործընկերոջ և մասնավոր հատվածի միջև, և **որն ունի առնվազն հինգ տարվա տևողություն՝ հաշվարկված ՊՄԳ պայմանագիրն ուժի մեջ մտնելու համար անհրաժեշտ բոլոր նախապայմանների (conditions precedent) իրականացման օրվանից**: Տվյալ դեպքում Ծրագիրը չի համապատասխանում նշված դրույթի պահանջներին, հետևաբար նախատեսված ձևակերպումն ունի վերանայման կարիք: Բացի այդ, նույն կետի «սույն որոշմամբ սահմանված առևտրի կետերում և ծառայություններ մատուցող կազմակերպություններ» բառերն անհրաժեշտ է փոխարինել «Կազմակերպություններում» բառով՝ նկատի ունենալով, որ Ծրագրում առևտրի կետեր և ծառայություններ մատուցող կազմակերպություններ սահմանված չեն:  8. Ծրագրի 11-րդ կետում «ամենամսյա պարգևավճար» ձևակերպումն անհրաժեշտ է հստակեցնել, մասնավորապես՝ նշել, որ այն վերաբերում է «Զինվորական ծառայության և զինծառայողի կարգավիճակի մասին» օրենքով սահմանված ամենամսյա պարգևավճարին:  9. Ծրագրի 14-րդ կետի 1-ին ենթակետի համաձայն՝ Ծրագրի մասնակից դառնալու համար՝ բանկը Հայաստանի Հանրապետության կառավարության 2020 թվականի մարտի 12-ի N 284-Ն որոշման սահմանած կարգով Ծառայության հետ կնքած «Սոցիալական ապահովության պայմանագրի» շրջանակում Ծառայության հետ կնքում է Ծրագրի մասնակցության՝ սույն ծրագրի իրականացման կարգով սահմանված լրացուցիչ համաձայնագիր: Այս կապակցությամբ հարկ է նկատի ունենալ, որ Հայաստանի Հանրապետության կառավարության 2020 թվականի մարտի 12-ի N 284-Ն որոշման հավելվածի 4-րդ կետի համաձայն՝ **բանկային հաշվին մուտքագրվում է բացառապես պարբերական դրամական վճարի գումարը:** Տվյալ դեպքում, նախատեսվում է որպես օժանդակություն հետվճարի տրամադրում, ուստի գտնում ենք՝ անհրաժեշտություն կառաջանա համապատասխան փոփոխություն կատարել նաև նշված հավելվածում:  10. Ծրագրի 15-րդ կետն ունի վերանայման կարիք՝ նկատի ունենալով, որ Ծրագիրը իրականացվելու է Կազմակերպություններում կատարված անկանխիկ գործարքներից հետվճար կատարելու ձևով, հետևաբար անհասկանալի է գյուղական բնակավայրերում Ծրագրի գործելը՝ անկախ Կազմակերպության մասնակցության:  11. Ծրագրի 17-րդ կետում որպես հետվճարի չափ սահմանվել է 10%, մինչդեռ՝ գյուղական բնակավայրերում տեղադրված ԱԳՍ-երի միջոցով գործարքների դեպքում մասնակիցների ընդհանուր հատկացումները կկազմի 13%:  12. Ծրագրի 20-րդ կետում պարզաբանման կարիք ունի՝ որպես ակնկալվող արդյունք առնվազն 3 ամիս անընդմեջ հետվճար ստանալը, քանի որ Ծրագիրը վերաբերում է 2022-2025թթ.-ին: Բացի այդ, գտնում ենք՝ նշված կետով նախատեսված տոկոսային հաշվարկն ըստ տարիների ունի պարզաբանման կարիք, քանի որ Ծրագրից օգտվելը պայմանավորված է կենսաթոշակառուների կամքով, հետևաբար՝ հնարավոր չէ կանխատեսել, թե քանի տոկոսը մասնակցություն կցուցաբերի Ծրագրին: | 1. **Առաջարկություն ընդունվել է,** նախագծում կատարվել է համապատասխան փոփոխությունը։ 2. **Առաջարկություն ընդունվել է,** նախագծում կատարվել է համապատասխան փոփոխությունը։ 3. Առաջարկությունը չի ընդունվել է, նախագծում կատարվել է համապատասխան փոփոխությունը։ 4. **Առաջարկություն ընդունվել է մասամբ,** նախագծի 1-ին գլուխը վերանվանվել է «1. ՆԵՐԱԾՈՒԹՅՈՒՆ» գլխի, իսկ 4-րդ կետից հետո մինչև հաջորդ գլուխ ձևավորվել է նոր գլուխ «2. ԸՆԴՀԱՆՈՒՐ ԴՐՈՒՅԹՆԵՐ» անվամբ։ Բացի դրանից, կառավարության կողմից հաստատած մի շարք ծրագրեր ընդունվել են այս նախագծի տրամաբանությամբ, մասնավորապես ծրագրերի 1-ին գլխով ներկայացվում է ծրագրի ընդունման հետ կապված ներկա իրավիճակը, խնդիրները և այլն։ Տվյալ նախագիծը նույնպես բխեցվել է այդ տրամաբանությունից։ 5. **Առաջարկություն ընդունվել է,** նախագծում կատարվել է համապատասխան փոփոխությունը։ 6. **Առաջարկություն ընդունվել է,** նախագծում կատարվել է համապատասխան փոփոխությունը։ 7. **Առաջարկությունը չի ընդունվել,** քանի որ առաջարկվող ծրագիրը դուրս է «Պետություն-մասնավոր գործընկերության մասին» օրենքով կարգավորվող իրավահարաբերության շրջանակներից և ծրագրի ուղղվածությունը կրում է սոցիալական բնույթ։ 8. **Առաջարկություն ընդունվել է,** կետը վերախմբագրվել է։ 9. **Առաջարկությունն ընդունվել է ի գիտություն**, Ծրագրից բխող կարգում անդրադրարձ կկատարվի նշված առաջարոկությանը։ 10. **Առաջարկությունը ընդունվել է**, Ծրագրի վերախմբագրված տարբերա­կում բոլոր բնակավայրերի համար սահմանվել են նույն պայմանները։ 11. **Առաջարկությունը ընդունվել է**, Ծրագրի վերախմբագրված տարբերա­կում բոլոր բնակավայրերի համար սահմանվել են նույն պայմանները։ 12. **Առաջարկությունը չի ընդունվել,** քանի որ ծրագիրը մշակելիս ծրագրի 20-րդ կետով սահմանված տոկոսային թիրախները սահմանվել են Ծրագրի մյուս նպատակին (անկանխիկ գործառնությունների կիրառելիության ընդլայնման) հասնելու համար, իսկ Ծրագիրը դրան հասնելու խթաններ է նախատեսում։ |
| 1. **Էկոնոմիկայի նախարարություն** | 10.05.2022թ․ |
| Ստացվել է աշխատանքային կարգով |
| Ի կատարումն ՀՀ վարչապետի 2022 թվականի մայիսի 10-ի թիվ 02/11./14653-2022 հանձնարարականի՝ քննության առնելով «Հայաստանի Հանրապետության կենսաթոշակառուներին անկանխիկ գործարքներից հետվճար տրամադրելու պետություն-մասնավոր գործակցության 2022-2025 թվականների օժանդակության ծրագիրը հաստատելու մասին» որոշման նախագիծը (այսուհետ՝ Նախագիծ), հայտնում ենք հետևյալը.   1. Նախագծով առաջարկվում է կենսաթոշակառուներին անկանխիկ վճարումների համար գործարքի գումարից հետվճար կատարելու հնարավորության սահմանում՝ 10%-ի չափով, որում պետության մասնակցության մասնաբաժինը կազմելու է 4%, գյուղական բնակավայրերում՝ 7%, իսկ 3-ական տոկոսը ձևավորվում է համամասնորեն մասնակից կազմակերպության և համագործակցող բանկի հատկացումներից: Կարծում ենք, որ Ծրագիրն աննշան փոփոխություն է մտցնելու կենսաթոշակառուների կյանքում, քանի որ Ծրագրով նշված թիրախներն անիրատեսական են և առնվազն տասը անգամ ցածր արդյունք կարող է արձանագրվել։ 2. Հաշվի առնելով այն հանգամանքը, որ թեև Նախագծով սահմանվող Ծրագրում մասնակցում են Ծրագրի հրապարակային օֆերտան ակցեպտավորած կազմակերպությունները, սակայն հասկանալի չէ տվյալ պարագայում տնտեսավարողների օգուտը, քանի որ վերջիններս արդեն իսկ վճարում են տարբեր տեսակի հարկեր և տուրքեր: Ավելին՝ կարծում ենք, որ մասնակից կազմակերպություններն ամենայն հավանականությամբ հենց առաջին անհրաժեշտության ապրանքները (շաքար, ձեթ, հաց, միս, միրգ, բանջարեղեն, ձու և այլն) չեն ներառի զեղչվող ապրանքատեսականու մեջ, քանի որ այդ ապրանքների մարժաները սովորաբար առանց այդ էլ շատ ցածր են։ 3. Հիմնավորման կարիք ունի նաև այն հանգամանքը, թե ինչի՞ հիման վրա է հաշվարկվել ներկայացված տոկոսադրույքը, քանի որ կարծում ենք, որ վերջինս ֆինանսական բեռ կառաջացնի մասնակից կազմակերպության համար և անհրաժեշտ է հստակեցնել՝ արդյո՞ք վերջիններս այդ հատկացումների դիմաց պետությունից ստանալու են սուբսիդիա: 4. Առաջարկում ենք նաև Նախագծի հիմնավորման մեջ ներկայացնել սահմանվող դրույքաչափերի հիմնավոր հաշվարկներ, քանի որ գյուղական համայնքներում ստացվում է 13%-ի չափով հետվճարի իրականացում, իսկ Նախագծում նշվում է, որ Ծրագրով նախատեսված՝ անկանխիկ գործարքի գումարի հետվճարի չափը կազմում է 10%։ 5. Հարկ ենք համարում նշել նաև, որ Նախագծի համաձայն՝ Ծրագրի մասնակիցների հատկացումներից անկանխիկ գործարքի գումարի 10% հետվճարից Կազմակերպություններում տեղադրված ԱԳՍ–երի միջոցով գործարքների դեպքում պետության մասնակցության մասնաբաժինը կազմելու է 4%, իսկ գյուղական բնակավայրերում՝ 7%։ 6. Նախագծի հիմնավորմամբ հաշվարկված և տրամադրված չեն վերոնշյալ տոկոսային հարաբերակցության դրամային արտահայտությամբ փոխհատուցման ծավալը, որն, ըստ էության, պետք է վճարվի ՀՀ պետական բյուջեի միջոցների հաշվին։ Հետևապես՝ տրված չէ նաև պետական բյուջեի վրա Նախագծի ֆինանսական ազդեցության գնահատականը։ | 1. Կարծում ենք, որ Ծրագիրը կարող է էական ազդեցություն թողնել կենսաթոշակառուների՝ գնումներ կատարելու վարքագծում (նկատի ունենք կանխիկ կիրառումից անկանխիկ գործառնություններին անցումը) և հաշվի առնելով ստացվող հետվճարի մեծությունը՝ այն լուրջ խթան կարող է հանդիսանալ շահառուների համար, քանի որ միջին կենսաթոշակը էականորեն ցածր է նվազագույն սպառողական զամբյուղի մեծությունից, հետևաբար հետվճարի չափը էական կազդի կենսաթոշակառուի՝ հատկապես այլ եկամուտ չունեցողների վրա։ 2. Տնտեսվարողների կողմից որոշ ապրանքատեսակներ հետվճարի համակարգից հանելը գործնականում հնարավոր չէ, քանի որ հաշվառումը կատարվելու է տվյալ տնտեսվարողի մոտ տեղադրված ԱԳՍ-ներով կենսաթոշակային քարտով գործարքներից, գործարքի պահին որևէ գործողություն դրամարկղի աշխատա­կի­ցը չի կատարելու։ Բացի դրանից, մաս­նակից կազմակերպությունների մասնակ­ցությունը Ծրագրին արժենում է ընդամենը 3%, և եթե նույնիսկ շաքարավազի մարժան լինի 5%, ապա դա չի խոչընդոտի միանալ ծրագրին, որովհետև թոշակառուների շրջանառու­թյունը տվյալ կետում, և հատկապես նշված ապրանքատեսակների մասով՝ շատ չնչին մասնաբաժին ունի, և էական ազդեցություն չի կարող ունենալ տնտեսվարողի շահույթի վրա։ Բացի դրանից, տնտեսվարողները շահագրգռված կլինեն մասնացել Ծրագրին, հաշվի առնելով նաև սոցիալական պատասխանատվության մասնակցայնությունը, լրացուցիչ շրջանառություն ստանալու ակնկալիքները, ինչպես նաև մարքեթինգային հնարավորությունները։ 3. Կազմակերպությունները պետությունից մասնակցության համար չեն ստանալու։ Բացի դրանից, որոշ տնտեսվարողների հետ քննարկումները հիմք է տալիս կարծելու, որ բարձր պատրաստակամություն կցուցաբերվի վերջիիներևիս կողմից Ծրագրի մասնակիցը դառնալու համար։ 4. **Առաջարկն ընդունվել է**, Ծրագրի վերախմբագրված տարբերա­կում բոլոր բնակավայրերի համար սահմանվել են նույն պայմանները, դրա հիման վրա վերանայվել են նաև հիմնավորումներում համապատասխան հաշվարկները։ 5. Ծրագրի վերախմբագրված տար­բե­րա­կում բոլոր բնակավայրերի համար սահմանվել են նույն պայմանները։ 6. Հիմնավորման մեջ կատարվել է լրամշակումներ |
| 1. **Ֆինանսների նախարարություն** | 10.05.2022թ․ |
| Ստացվել է աշխատանքային կարգով |
| Ի կատարումն ՀՀ վարչապետի 2022 թվականի մայիսի 10-ի թիվ 02/11./14653-2022 հանձնարարականի՝ քննության առնելով **«Հայաստանի Հանրապետության կենսաթոշակառուներին անկանխիկ գործարքներից հետվճար տրամադրելու պետություն-մասնավոր գործակցության 2022-2025 թվականների օժանդակության ծրագիրը հաստատելու մասին» որոշման նախագիծը (այսուհետ՝ Նախագիծ), հայտնում ենք հետևյալը.**   1. ծրագիրը հնարավոր է լինելու գործարկել մեծ առևտրի ցանցերում, ավելի շուտ՝ մեկ-երկու առևտրային ցանցերում, քանի որ, օրինակ՝ ՍԱՍ սուպերմարկետի գնային քաղաքականությունը հաշվի առնելով, դժվար թե թոշակառուները այնեղից առևտուր անեն: Հետևաբար ստացվում է, որ պետությունը սուբսիդավորում է մեկ առևտրային ցանցի (քաղաքների մասին է խոսքը), որը առանց այդ էլ գերիշխող դիրք է զբաղեցնում պարենային ապրանքների իրացման շուկայում: 2. Մյուս կողմից սոցիալական աջակցության տեսանկյունից անհասկանալի է, թե պետությունը ինչու է սուբսիդավորում առաջին անհրաժեշտության ապրանքների ցանկից դուրս գտվող ապրանքների գնումը, ինչը, մեր կարծիքով, ևս անարդար է: | 1. Առաջարկում ենք ցանցային սուպերմարկետների՝ շուկայում գերիշխող դիրքի հետ կապված խնդիրները քննարկել մանրածախ առևտրի շուկայի կառուցվածքի, ՓՄՁ տնտեսվարողների և դրան ուղղված պետության քաղաքականության համատեքստում, քանի որ խոցելի խմբերի օժանդակության Ծրագիրը չի կարող էական ազդեցություն ունենալ իրավիճակի վրա և խորացնել խնդիրը։ 2. Առաջարկն ընդունվել է, վերա­նայ­վել (նեղացվել) է մասնակից կազմա­կեր­պությունների գործունեության շրջանակը։ |
| 1. **Կենտրոնական բանկ** | 10.05.2022թ․ |
| Ստացվել է աշխատանքային կարգով |
| Ի կատարումն ՀՀ վարչապետի 2022 թվականի մայիսի 10-ի թիվ 02/11./14653-2022 հանձնարարականի՝ քննության առնելով «**Հայաստանի Հանրապետության կենսաթոշակառուներին անկանխիկ գործարքներից հետվճար տրամադրելու պետություն-մասնավոր գործակցության 2022-2025 թվականների օժանդակության ծրագիրը հաստատելու մասին» որոշման նախագիծը (այսուհետ՝ Նախագիծ), հայտնում ենք հետևյալը.**   1. Անհրաժեշտ է հստակեցնել, արդյո՞ք պետությունը պատրաստ է վճարել կենսաթոշակառուներին Ծրագրի շրջանակում կատարված անկանխիկ վճարների դիմաց որոշման նախագծով նախատեսված հետվճարը, անկախ ծրագրի իրականացման կարգով սահմանված լրացուցիչ համաձայնագիր կնքած Ծրագրի մասնակից բանկ լինել համաձայնվելու կամ Ծրագրի հրապարակային օֆերտա ընդունող (ակցեպտավորող) որևէ Կազմակերպության ի հայտ գալու հանգամանքից: Եթե այո, ապա անհարժեշտ է խմբագրել Ծրագրի 17-րդ կետը: 2. Այդ իմաստով, արդյո՞ք հստակ է Ծրագրին մասնակցելու համաձայնություն տվող բանկերի դիրքորոշումը: Ապագայի համար Ծրագրի մասնակից բանկերի և Ծառայության միջև տեղեկատվական և ֆինանսական հոսքերի փոխանակման և տարանջատման մասով հնարավոր է առաջանան խնդիրներ, որը պետք է մինչև ծրագրի մեկնարկը վերլուծվի, հատկապես բանկերի հետ: 3. Նշենք նաև, որ այսօրվա Ծառայության հետ «Սոցիալական ապահովության պայմանագիր» կնքած բանկերի ցանկում է, այդ թվում՝ ՎՏԲ Հայաստան բանկը, ում կողմից թողարկված կենսաթոշակային քարտերը կազմում են մոտ 120 հազար հատ, և ունեն անկանխիկ վճարումների իրականացման սահմանափակ օգտագործման հնարավորություն: 4. Ունենք մտավախություն, որ բանկերը կամ վաճառողները կարող են բարձրացնել սակագներն ու գները: Դրա համար անհրաժեշտ է համապատասխան մեխանիզմներ մշակել, որի արդյունքում հնարավոր կլինի իրականացնել հսկողություն/մոնիտորինգ՝ Ծրագրին մասնակցող Կազմակերպությունների և Համագործակցող բանկերի կողմից մատուցվող ծառայությունների կամ վաճառվող ապրանքների գների փոփոխման մասով: 5. Առաջարկում ենք նաև ծրագրում դրույթ ներառել հաշիվ բացելու դեպքում գյուղերի բնակիչների համար բացի կանխիկի վերադարձից մեկանգամյա գումար դեբետագրվի վերջիններիս կողմից բանկում հաշիվ բացելու պարագայում: Ընդ որում սրա գումարը դուրս է գալու Հայփոստի բյուջեից, որը տարեկան մոտ 7-10000 դրամ է ստանում յուրաքանչյուր կենսաթոշակառուին կանխիկով սպասարկելու համար:  Այդ գումարը կարող է կազմել 10-20000 դրամ, այսինքն երկու տարվա կանխիկի սպասարկման գումարի չափով: | 1. Ոչ, պետությունը մասնակցում է միայն դեպքում, եթե կազմակերպությունը միացել է ծրագրին։ Բանկերի դեպքում չմասնակցելը փոքր հավանական է, 2. Բանկերի հստակ դիրքորոշումը դեռևս չկա այն պատճառով, որ այս նախագծով սահմանվում են Ծրագրի պայմանները, իսկ դրանից բխող կարգը մշակելու փուլում բանկերի հետ նախատեսվում են աշխատանքային քննարկումներ և Ծրագրի իրացման լուծումներ։ Ըստ էության ծրագրի փաստացի մեկնարկը տրվելու է կարգն ուժի մեջ մտնելուն պես, 3. Ըստ ԱՍՀՆ տեղեկությունների՝ եմ ՎՏԲ բանկի քարտերը ՀՀ տարածքում գործող POS-երում վճարումների խնդիր չունեն, սահմանափակումներ կան միայն այլ երկրների տարածքում գործող POS-երի և VPOS-երի մասով։ Համենայնդեպս նման խնդրով բողոքներ չեն ստացվել, 4. Գներ բարձրացնելը մի փոքր անտրամաբանական կլինի մասնակիցների կողմից, մասնավորապես հասկանալի է, թե ինչու՞ պետք է քիչ թե շատ մրցակցային դիրք ունեցող խանութը թոշակառուների համար կամավոր մասնակցի ծրագրին, միևնույն ժամանակ բոլորի համար բարձրացնի գները՝ դարձնելով իր դիրքը ոչ մրցակցային, 5. **Առաջարկն ընդունվույմ է ի գիտություն**, առաջարկում ենք նշված առաջարկությունը կենսաթոշակների անկանխիկ վճարման՝ օրենքով նախատեսված ժամանակացույցի ներդրման կոնտեքստում քննարկել նման խթանիչները։ |
| 1. Պետական եկամուտների կոմիտե | 10.05.2022թ․ |
| Մ/18209-2022 |
| ՀՀ պետական եկամուտների կոմիտեն քննարկել է «Հայաստանի Հանրապետության կենսաթոշակառուներին անկանխիկ գործարքներից հետվճար տրամադրելու պետություն-մասնավոր գործակցության 2022-2025 թվականների օժանդակության ծրագիրը հաստատելու մասին» ՀՀ կառավարության որոշման նախագիծը, որի վերաբերյալ հայտնում ենք հետևյալը։   1. «Հայաստանի Հանրապետության կենսաթոշակառուներին անկանխիկ գործարք­ներից հետվճար տրամադրելու պետություն-մասնավոր գործակցության 2022-2025 թվա­կանների օժանդակության ծրագրի» (այսուհետ՝ Ծրագիր) ընդհանուր դրույթներում կիրառ­վում է «սոցիալական վճարներ» եզրույթը, որն ունի խմբագրման կամ որպես հասկացություն՝ սահմանման կարիք, քանի որ շփոթություն կարող է առաջացնել՝ կապված «Կուտակային կենսաթոշակների մասին» ՀՀ օրենքով սահմանված սոցիա­լական վճարների հետ։ 2. Խնդրահարույց է ծրագրի 4-րդ կետի 6-րդ կետում նշված գործունեության տեսակները (առավել ևս կոնկրետ ապրանքատեսակների շեշտադրմամբ) և դրանով պայմանավորված Cashback-ը, քանի որ մի կողմից եթե պարտադիր է գործունեության տեսակների սահմանում, կարծում ենք, դրանք անհրաժեշտ է սահմանել ՀՀ էկոնոմիկայի նախարարի 2013թ. սեպտեմբերի 19-ի N874-Ն հրամանով  սահմանված տնտեսական գործունեության դասա­կարգչին համապատասխան: Միաժամանակ, անորոշ է մնում այն հանգամանքը, թե եթե կազմա­կերպությունն իրականացնում է մի քանի գործունեության տեսակ, ապա վերջինիցս POS-terminal-ով  գնված ապրանքի դիմաց հետվճար լինելու է, թե ոչ։ Ընդհանուր առմամբ, կարծում ենք, պետք չէ սահմանափակել գործունեության տեսակները կամ կոնկրետ ապրանք­ներն ու ծառայությունները, քանի որ գործնականում տարանջատումը հնարավոր չէ իրականացնել (առավել ևս նկատի ունենալով, որ նշված քարտերին կենսաթոշակից տարբեր­վող այլ մուտքեր չեն կարող կատարվել)։ 3. Նախագծով հաստատվող Ծրագրի 17-րդ կետով անկանխիկ գործարքի գումարի հետվճարի չափը կազմում է 10%, որը ձևավորվում է Պետության, բանկի և մասնակից կազմակերպության կողմից որոշակի համամասնությամբ։   Այս առումով հարկ է նկատի ունենալ, որ․  ՀՀ հարկային օրենսգրքի 147-րդ հոդվածի 1-ին մասով սահմանված են եկամտային հարկով հարկման բազան որոշելու նպատակով նվազեցվող եկամուտները։ Նույն մասի 15-րդ կետի համաձայն՝ նվազեցվող եկամուտներ են համարվում ՀՀ պետական և տեղական ինքնակառավարման մարմինների, օրենքով ստեղծված մշտապես գործող մարմինների որո­շում­ների հիման վրա, ինչպես նաև օտարերկրյա պետություններից և միջազգային, միջպե­տա­կան (միջկառավարական) կազմակերպություններից անհատույց ստացվող ակտիվները, աշխատանքները, ծառայությունները, նույն կետում նշված մար­մինների ու կազմակեր­պությունների կողմից ֆիզիկական անձանց համար (օգտին) կատարվող վճարումները:  Հաշվի առնելով վերոնշյալը, նախագծով նախատեսված՝ պետության կողմից շահառու ֆիզիկական անձանց տրամադրվող հետվճարի գումարները, որպես ՀՀ պետական և տեղական ինքնակառավարման մարմինների որոշումների հիման վրա անհատույց տրա­մադրվող ակտիվներ, կհանդիսանան նվազեցվող եկամուտներ և չեն հարկվի եկամտային հարկով:  Համագործակցող բանկերի և Մասնակից Կազմակերպությունների կողմից շահառու ֆիզիկական անձանց տրամադրվող հետվճարի գումարներից եկամտային հարկը կհաշվարկվի օրենսգրքի 150-րդ հոդվածի 1-ին մասով սահմանված դրույքաչափով՝ 2022թ.-ին՝ 21 տոկոս, իսկ 2023թ.-ից՝ 20 տոկոս:  ՀՀ հարկային օրենսգրքի 113-րդ հոդվածի 1-ին մասի 2-րդ կետի համաձայն՝ ռեզիդենտ շահութահարկ վճարողի հարկման բազան որոշելիս համախառն եկամտից չեն նվազեցվում՝ անհատույց տրամադրած ակտիվները, անհատույց կատարված աշխատանքները կամ անհատույց մատուցված ծառայությունները, ներած պարտավորությունները, բացառությամբ Օրենսգրքի 120-րդ հոդվածով և 123-րդ հոդվածի 1-ին մասի 5-րդ կետով սահմանված դեպքերի: Այսինքն, գործող կարգավորումներով բանկերի և մասնակից կազմակերպութ­յունների կողմից տրամադվող հետվճարը հարկվելու է եկամտային հարկով, և միաժամանակ որպես ծախս չի նվազեցվելու համախառն եկամտից։  Նպատակահարմար համարվելու դեպքում կամ պետք է օրենքով կարգավորել կամ նախագծով սահմանել, որ նշված գումարները բանկերի և կազմակերպությունների համար համարվում են ֆիզիկական անձանց տրամադրվող օգնության գումարներ։ Այս դեպքում բանկերի և կազմակերպությունների կողմից շահառու ֆիզիկական անձանց տրամադրվող հետվճարի գումարները կհանդիսանան նվազեցվող եկամուտներ և չեն հարկվի եկամտային հարկով օրենսգրքով սահմանված նորմայի (հարկային գործակալի հարկային տարվա համախառն եկամտի 0.25 տոկոս, իսկ հարկային տարվա ընթացքում համախառն եկամտի բացակայության դեպքում՝ այդ հարկային տարվա ընթացքում հաշվեգրված աշխատավարձի և դրան հավասարեցված վճարումների հանրագումարի մեկ տոկոսը չգերազանցող չափ) սահմաններում: Ընդ որում՝ նշված նորմայի սահմաններում օգնության գումարները հարկային գործակալների համար ենթակա կլինեն ծախսագրման:   1. Հանրապետությունում ներկայումս կենսաթոշակ է ստանում ավելի, քան 560 հազար քաղաքացի, որից բանկային քարտով ստացողների թիվը կազմում է շուրջ 390 հազար։ Նախագծի հիմնավորմամբ դրա ընդունման կապակցությամբ 2022 թվականի պետա­կան բյուջեում տեղի կունենա ծախսերի ավելացում մինչև 2,17 մլրդ. դրամի չափով: Հարկ ենք համարում նշել, որ 2022թ․ պետական բյուջեով սոցիալական նպաստներ և կենսաթոշակներ հոդվածով նախատեսված է 572,1 մլրդ․ դրամ։ Եթե համակարգից օգտվեն կենսաթոշակի 50 տոկոսի չափով և պետության կողմից տրամադրվող հետվճարի միջին չափը կազմի 5․5%, ապա 1 կենսաթոշակառուի 6 ամսվա հետվճարի գումարը կկազմի շուրջ 14 հազար դրամ, իսկ 390 հազար կենսաթոշակառուներինը՝ շուրջ 5,5 մլրդ. դրամ։ Իսկ եթե 390 հազար կենսաթոշակառուներն ամբողջ ծավալով օգվեն ծրագրից, ապա 2022թ․ հաշվարկային տվյալներով՝ հետագա տարիների տարեկան ծախսը կկազմի շուրջ 15,7 մլրդ․ դրամ։ | 1. **Առաջարկն ընդունվել է,** նախա­գծում կատարվել են համապատասխան խմբագրումներ։ 2. **Առաջարկն ընդունվել է,** Կազմակերպությունների գործունեության տեսակները համապատասխանեցվել են ՀՀ էկոնոմիկայի նախարարի 2013թ. սեպտեմբերի 19-ի N874-Ն հրամանով  սահմանված տնտեսական գործունեության դասա­կարգչով սահմանված կոդերին։ 3. **Առաջարկն ընդունվել է ի գիտություն,** անհրաժեշտ է լրացուցիչ քննարկել առաջարկը։ 4. Հաշվարկները ճշգրիտ չեն։ Հաշվարկներում կիրառվել են ԱՍՀՆ 2022թ. բյուջեում տեղ գտած ցուցանիշներից էականորեն տարբերվող ցուցանիշներ |